**Príloha č. 3 k Výzve na predkladanie ponúk - Rámcová dohoda s prílohami**

***(uchádzač vyplní farebne označené časti Rámcovej dohody!)***

CEZ MIRRI SR: …………

**Rámcová dohoda**

**o poskytovaní služieb v oblasti marketingovej a mediálnej stratégie komunikácie projektu „Slovensko v mobile“**

uzatvorená v zmysle § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a v súlade s § 117 zákona č. 343/2015 Z. z. o verejnom obstarávaní v znení neskorších predpisov (ďalej ako “ZVO”),

(ďalej len **„Rámcová dohoda“**)

medzi

**Čl. I**

**Zmluvné strany**

Názov: **Ministerstvo investícií, regionálneho rozvoja a informatizácie Slovenskej republiky**

Sídlo: Štefánikova 15, 811 05 Bratislava, Slovenská republika

IČO: 50349287

IČ DPH: SK2120287004

Zastúpená: Mgr. art. Veronika Remišová, ArtD., M.A., podpredsedníčka vlády a ministerka investícií, regionálneho rozvoja a informatizácie Slovenskej republiky

Bankové spojenie (názov banky): Štátna pokladnica

Číslo účtu: SK52 8180 0000 0070 0055 7142

SK30 8180 0000 0070 0055 7150

Kód banky: [●]

IBAN/SWIFT: [●]

(ďalej ako „**Objednávateľ**“)

a

Obchodné meno: **[Poskytovateľ]**

Sídlo: [sídlo]

IČO: [●]

IČ DPH: [●]

Osoba oprávnená konať: [●]

Registrácia: Obchodný register Okresného súdu [●], oddiel [●], vložka č.: [●]

Bankové spojenie (názov banky): [●]

Číslo účtu: [●]

Kód banky: [●]

IBAN/SWIFT: [●]

(ďalej ako „**Poskytovateľ“**)

(ďalej Objednávateľ a Poskytovateľ spolu len „**Zmluvné strany**“)

**Čl. II**

**Predmet Rámcovej dohody**

1.Objednávateľ vyhlásil verejné obstarávanie prostredníctvom postupu zadávania zákazky s nízkou hodnotou podľa § 117 ZVO s predmetom „Marketingová a mediálna stratégia komunikácie projektu „Slovensko v mobile“, ktoré bolo vyhlásené na základe Výzvy na predkladanie ponúk zo dňa 29.11.2021 (ďalej ako „Verejné obstarávanie“). Výsledkom Verejného obstarávania je táto Rámcová dohoda, ktorej predmetom je úprava vzájomných práv a povinností medzi Objednávateľom a Poskytovateľom po dobu právnej záväznosti tejto Rámcovej dohody pri poskytovaní služieb uvedených v ods. 2 a ods. 3 tohto článku tejto Rámcovej dohody.

2. Poskytovateľ sa zaväzuje riadne a za podmienok a spôsobom určeným v tejto Rámcovej dohode poskytnúť Objednávateľovi služby spojené s dodaním nasledovného:

1. návrh stratégie komunikácie kampane *“Slovensko v mobile”,*
2. návrh časového plánu kampane *“Slovensko v mobile”,* rozdeleného do troch fáz a
3. návrh nákupu mediálneho priestoru ku kampani *“Slovensko v mobile”.*

3. Bližšia definícia služieb z bodu 2 tohto článku sa nachádza v Prílohe č. 1 “Východiská a požiadavky verejného obstarávania” a v Prílohe č. 2 “Mobilná aplikácia: Slovensko v mobile”. Ďalej sa služby z bodu 2 tohto článku uvádzajú už len ako “**služby**”.

4. Objednávateľ sa zaväzuje poskytnúť Poskytovateľovi pri poskytnutí služieb nevyhnutnú súčinnosť; riadne a včas poskytnuté služby prevziať a za riadne a včas poskytnuté služby podla tohto článku tejto Rámcovej dohody zaplatiť dohodnutú cenu v zmysle a za podmienok uvedených v tejto Rámcovej dohode.

**Čl. III**

**Spôsob, miesto, termín a čas poskytnutia služieb**

1. Zmluvné strany sa výslovne dohodli, že miesto, termín a čas poskytnutia služieb si dohodnú v samostatnej objednávke, na základe požiadaviek Objednávateľa, t.j. poskytovanie služieb sa bude uskutočňovať na základe samostatných objednávok vystavených Objednávateľom.
2. Objednávka bude obsahovať presné vymedzenie požadovanej služby s ohľadom na rozpracovanie vlastného návrhu Poskytovateľa predloženého v jeho ponuke vo Verejnom obstarávaní, a to uvedením druhu a množstva (ak relevantné) poskytnutia služby, požadovaného termínu a času, do ktorého sa má služba poskytnúť, prípadne ďalších konkrétnych a špecifických údajov. Objednávka tiež bude obsahovať údaj o tom, či požadované plnenie je financované zo štátneho rozpočtu alebo z fondov EÚ. Lehota určená Objednávateľom na poskytnutie jednotlivých služieb podľa čl. II bodu 2 písm. a) až c) tejto Rámcovej dohody nesmie byť kratšia ako 21 dní od doručenia objednávky Poskytovateľovi. Objednávky bude vyhotovovať Objednávateľ priebežne a podľa aktuálnych potrieb.
3. Poskytovateľ je pri poskytovaní služieb v zmysle a za podmienok uvedených v tejto Rámcovej dohode viazaný v dohodnutom rozsahu pokynmi Objednávateľa. Poskytovateľ je povinný upozorniť Objednávateľa bez zbytočného odkladu na nevhodnú povahu pokynov daných mu Objednávateľom, ak Poskytovateľ mohol túto nevhodnosť zistiť pri vynaložení odbornej starostlivosti.
4. Objednávateľ je oprávnený vykonať priebežne kontrolu plnenia povinností Poskytovateľa riadne poskytnúť služby, v prípade zistenia chybne vykonávaných služieb môže Objednávateľ požadovať od Poskytovateľa, aby zistené nedostatky odstránil okamžite, pričom Poskytovateľ sa zaväzuje takto reklamované nedostatky poskytovaných služieb okamžite odstrániť.
5. Zmluvné strany sa zaväzujú písomne si oznamovať všetky skutočnosti, ovplyvňujúce poskytovanie služieb po stránke obsahovej a termínovej.
6. Nedodržanie záväzku Poskytovateľa poskytnúť služby dohodnutým spôsobom, v dohodnutom množstve, kvalite, mieste, termíne a čase budú Zmluvné strany považovať za podstatné porušenie tejto Rámcovej dohody (v zmysle ust. § 345 Obchodného zákonníka).
7. Ak sa budú na strane Poskytovateľa ako Zmluvnej strany podieľať viaceré subjekty, práva z tejto Rámcovej dohody voči Objednávateľovi môže uplatňovať výlučne vedúci Poskytovateľ [ ], IČO: [ ]. Vedúci Poskytovateľ bude vo vzťahu k Objednávateľovi zodpovedať za fakturáciu, poskytovanie častí služieb vrátane všetkých a akýchkoľvek úkonov týkajúcich sa plnenia z tejto Rámcovej dohody. Subjekty na strane Poskytovateľa si osobitnou písomnou dohodou určia a vysporiadajú vzájomné záväzky a oprávnenia vyplývajúce im z tejto Rámcovej dohody.

**Čl. IV**

**Cena a platobné podmienky**

1. Zmluvné strany sa výslovne dohodli, že celková maximálna súhrnná výška ceny za služby poskytnuté v rozsahu uvedenom v článku II bode 2 a bode 3 tejto Rámcovej dohody po celú dobu právnej záväznosti tejto Rámcovej dohody nemôže presiahnuť sumu vo výške xxxxx,- EUR vrátane DPH, pričom táto cena zodpovedá ponuke Poskytovateľa vo Verejnom obstarávaní. Zároveň platí, že Objednávateľ nie je povinný uvedený finančný limit v plnej výške vyčerpať.
2. Akceptácia dodaných služieb sa realizuje po ucelených celkoch a jej výsledkom je Akceptačný protokol podpísaný Poskytovateľom a potvrdený oprávnenou osobou Objednávateľa. Akceptačný protokol musí obsahovať miesto a dátum plnenia, názov a popis akceptovanej služby, resp. dokumentu a pracovné výkazy obsahujúce podrobný popis poskytnutých služieb a počet hodín poskytovania služieb v súlade s aktuálnym usmernením Riadiaceho orgánu OPII, v prípade, že Objednávateľ bude financovať príslušnú časť plnenia z fondov EÚ.
3. Poskytovateľ je oprávnený najskôr 5 dní po dni riadneho a včasného poskytnutia služieb v rozsahu uceleného celku služieb uvedených v článku II ods. 3 vyhotoviť faktúru za poskytnuté služby. Faktúra musí obsahovať náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov. Poskytovateľ doručí faktúru Objednávateľovi prostredníctvom ústredného portálu verejnej správy elektronickou formou alebo v písomnej podobe a tiež v elektronickej podobe na e-mailovú adresu oprávnenej osoby Objednávateľa podľa čl. XII bodu 1 tejto Rámcovej dohody, ako aj na emailovú adresu: [fakturacia@mirri.gov.sk](mailto:fakturacia@mirri.gov.sk). Neoddeliteľnou súčasťou faktúry vystavenej Poskytovateľom musí byť Akceptačný protokol.
4. Objednávateľ môže vyžadovať, aby súčasťou Akceptačného protokolu boli pracovné výkazy a iné formálne náležitosti potrebné pre splnenie eurofondových pravidiel.
5. Zmluvné strany sa výslovne dohodli, že cena za služby poskytnuté v rozsahu uvedenom v článku II. ods. 2 a ods. 3 tejto Rámcovej dohody je stanovená v súlade so zákonom Národnej rady Slovenskej republiky č. 18/1996 Z.z. o cenách v znení neskorších predpisov a s vyhláškou Ministerstva financií Slovenskej republiky č. 87/1996 Z .z., ktorou sa vykonáva zákon Národnej rady Slovenskej republiky č. 18/1996 Z.z. o cenách v znení neskorších predpisov, a je v tabuľke v tomto článku uvedená za služby ako celková cena. Špecifikácia ceny zodpovedá ponuke Poskytovateľa vo Verejnom obstarávaní:

|  |  |  |  |  |  |
| --- | --- | --- | --- | --- | --- |
| **Názov** | **Jednotková cena bez DPH** | **Jednotková cena s DPH** | **Množstvo** | **Celková cena spolu bez DPH** | **Celková cena spolu s DPH** |
|  |  |
| Návrh strategickej komunikácie kampane |  |  | **1x návrh stratégie** |  |  |
| Návrh časového plánu spúšťania jednotlivých fáz kampane |  |  | **1x návrh časového plánu** |  |  |
| Návrh nákupu mediálneho priestoru |  |  | **1 x návrh nákupu mediálneho priestoru** |  |  |
| SPOLU |  |  |  |  |  |

1. V dohodnutej cene za poskytnuté služby sú zahrnuté všetky náklady Poskytovateľa a jeho subdodávateľov súvisiace s riadnym a včasným poskytnutím služieb podľa tejto Rámcovej dohody, a to vrátane licenčných nákladov, ktoré vzniknú Poskytovateľovi, prípadne jeho subdodávateľom v súvislosti s poskytovaním služieb podľa tejto Rámcovej dohody. Poskytovateľ vyhlasuje, že takto dohodnutá cena zahŕňa všetky jeho predpokladané náklady a primeraný zisk.
2. Platbu vykoná Objednávateľ za preukázateľne riadne a včas dodané služby na základe riadne vystavenej faktúry do 60 dní odo dňa jej riadneho doručenia Objednávateľovi na jeho adresu uvedenú v záhlaví tejto Rámcovej dohody. V prípade, že splatnosť pripadne na deň pracovného voľna alebo pracovného pokoja, bude sa za deň splatnosti považovať najbližší nasledujúci pracovný deň.
3. Pre účely tejto Rámcovej dohody sa za dátum úhrady faktúry zo strany Objednávateľa považuje dátum odpísania platenej sumy z účtu Objednávateľa v jeho banke.
4. V prípade, že faktúra nebude obsahovať všetky náležitosti daňového dokladu a/alebo jej súčasťou nebude Akceptačný protokol, riadne potvrdený oprávnenou osobou Objednávateľa a obsahujúci všetky náležitosti v zmysle čl. IV tejto Rámcovej dohody, Objednávateľ má právo vrátiť faktúru Poskytovateľovi na opravu alebo doplnenie. V takom prípade začne nová 60 - dňová lehota splatnosti faktúry plynúť po doručení opravenej alebo doplnenej faktúry.
5. Úhrada faktúr bude realizovaná výhradne formou bezhotovostného platobného styku prevodným príkazom prostredníctvom finančného ústavu Objednávateľa na základe faktúr vystavených Poskytovateľom.
6. Zmluvné strany sa dohodli, že na vykonanie služieb v zmysle a za podmienok uvedených v tejto Rámcovej dohode Objednávateľ neposkytne Poskytovateľovi žiadny preddavok ani zálohové platby.
7. Zmluvné strany sa výslovne dohodli, že Poskytovateľ nie je oprávnený bez predchádzajúceho písomného súhlasu Objednávateľa postúpiť na tretiu osobou a ani založiť akékoľvek svoje pohľadávky vzniknuté na základe alebo v súvislosti s touto Rámcovou dohodou alebo plnením záväzkov podľa tejto Rámcovej dohody.

**Čl. V**

**Práva a povinnosti zmluvných strán**

1. Objednávateľ sa zaväzuje:
   * zabezpečiť Poskytovateľovi všetky prípadné relevantné legislatívne, metodické, koncepčné, dokumentačné, normatívne a ďalšie nevyhnutné materiály týkajúce sa poskytnutia služieb, ak bude Objednávateľ takými informáciami disponovať a Poskytovateľ ich bude potrebovať k poskytnutiu služieb, to však len za predpokladu, že Poskytovateľ nemá k takýmto materiálom sám prístup a len v rozsahu, v akom si tento prístup nevie Poskytovateľ zabezpečiť sám,
   * poskytnúť kompletné informácie a podklady na zabezpečenie poskytnutia služieb v zmysle a za podmienok uvedených v tejto Rámcovej dohode,
   * poskytnúť dáta potrebné pre riadne poskytnutie služieb v zmysle a za podmienok uvedených v tejto Rámcovej dohode,
   * informovať Poskytovateľa o všetkých skutočnostiach, ktoré sú významné pre splnenie povinností Zmluvných strán podľa tejto Rámcovej dohody, najmä o skutočnostiach, ktoré môžu byť významné pre rozhodovanie Poskytovateľa v súvislosti s poskytnutím služieb podľa tejto Rámcovej dohody a/alebo o dôvodoch, ktoré Objednávateľovi bránia riadne a včas splniť svoje povinnosti podľa tejto Rámcovej dohody, a to bez zbytočného odkladu odo dňa, keď sa o nich Objednávateľ dozvedel.
2. Poskytovateľ sa zaväzuje:
   * poskytovať služby na kvalitnej a profesionálnej úrovni v zmysle a za podmienok uvedených v tejto Rámcovej dohode,
   * poskytnúť služby riadne a včas, s odbornou starostlivosťou, v požadovanej kvalite, v súlade s požiadavkami všeobecne záväzných právnych predpisov platných v SR, ktoré sa na poskytované služby vzťahujú a v zmysle a z a podmienok dohodnutých v tejto Rámcovej dohode,
   * pri zariaďovaní požadovanej služby konať s potrebnou odbornou starostlivosťou podľa pokynov Objednávateľa,
   * chrániť záujmy Objednávateľa súvisiace s poskytovaním služieb, podľa tejto Rámcovej dohody a oznámiť mu bezodkladne všetky okolnosti, ktoré môžu mať vplyv na zmenu jeho príkazov, resp. požiadaviek,
   * pri poskytovaní služieb dbať na záujmy a dobré meno Objednávateľa a konať v súlade so záujmami Objednávateľa, ktoré sú mu známe,
   * dbať na to, aby jeho činnosť podľa tejto Rámcovej dohody bola maximálne účelná a hospodárna,
   * bezodkladne po zistení písomne upovedomiť Objednávateľa o všetkých prekážkach poskytovania služieb a navrhnúť mu možnosti odstránenia týchto prekážok a ak ich nie je možné odstrániť, navrhnúť zmenu služieb,
   * dodržiavať všetky pokyny Objednávateľa k poskytovaniu služieb a na požiadane informovať Objednávateľa o priebehu poskytovania služieb podľa tejto Rámcovej dohody,
   * informovať Objednávateľa o všetkých skutočnostiach, ktoré sú významné pre splnenie povinností Zmluvných strán podľa tejto Rámcovej dohody, najmä o skutočnostiach, ktoré môžu byť významné pre rozhodovanie Objednávateľa v súvislosti s touto Zmluvou a/alebo o dôvodoch, ktoré Poskytovateľovi bránia riadne a včas splniť si svoje povinnosti podľa tejto Rámcovej dohody, a to bez zbytočného odkladu odo dňa, ked sa o nich Poskytovateľ dozvedel,
   * bez zbytočného odkladu písomne upozorniť Objednávateľa na nevhodnú povahu pokynov a/alebo podkladov poskytnutých mu Objednávateľom, ak mohol túto nevhodnosť zistiť pri vynaložení odbornej starostlivosti. V prípade nevhodných pokynov prerušiť poskytovanie služieb alebo ich časti, až do doby odstránenia alebo nahradenia nesprávnych alebo nevhodných pokynov alebo do písomného potvrdenia Objednávateľa, že na svojich pokynoch trvá;
   * neodkladne písomne informovať Objednávateľa o každom prípadnom omeškaní, či iných skutočnostiach, ktoré by mohli ohroziť riadne a včasné poskytovanie služieb,
   * niesť zodpovednosť za vzniknutú škodu spôsobenú Objednávateľovi porušením svojich povinností vyplývajúcich z tejto Rámcovej dohody a/alebo právnych predpisov,
   * zodpovedať za to, že služby neobsahujú žiadne Objednávateľom nevyžiadané alebo neschválené funkcie a vlastnosti,
   * poskytnúť oprávnenej osobe Objednávateľa alebo inej poverenej osobe Objednávateľa informáciu o stave plnenia Rámcovej dohody alebo informáciu súvisiacu s plnením na základe žiadosti Objednávateľa (e-mailom, prostredníctvom informačného systému pre správu požiadaviek), lehota na vybavenie takejto písomnej požiadavky je maximálne 5 kalendárnych dní,
   * v rozsahu a za podmienok podľa tejto Rámcovej dohody podávať Objednávateľovi „Správy o plnení“ a zároveň sa zaväzuje, že pri plnení záväzkov podľa tejto Rámcovej dohody bude bez zbytočného odkladu prerokúvať s Objednávateľom všetky otázky, ktoré by mohli negatívne ovplyvniť plnenie predmetu Rámcovej dohody.
   * zabezpečiť vedenie pracovných výkazov a zabezpečiť, aby aj jeho subdodávatelia priebežne viedli pracovné výkazy (okrem prípadov uvedených v tejto Rámcovej dohode) a bezodkladne ich poskytnúť na požiadanie,
   * v prípade, že požadované plnenie bude financované z fondov EÚ, je Poskytovateľ povinný strpieť výkon kontroly/auditu súvisiaceho s plnením podľa tejto Rámcovej dohody kedykoľvek počas platnosti a účinnosti Rámcovej dohody o poskytnutí nenávratného finančného príspevku č. .............. uzatvorenej dňa ............ Objednávateľom ako prijímateľom nenávratného finančného príspevku a ktorej znenie je dostupné na ............. (ďalej aj len „Zmluva o poskytnutí NFP“), a to zo strany oprávnených osôb na výkon tejto kontroly/auditu v zmysle príslušných právnych predpisov Slovenskej republiky a Európskej únie, najmä zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov (ďalej ako „zákon č. 357/2015 Z. z.“) a vyššie uvedenej Rámcovej dohody o poskytnutí NFP a jej príloh vrátane Všeobecných zmluvných podmienok a poskytnúť im riadne a včas všetku potrebnú súčinnosť.
3. Poskytovateľ v celom rozsahu zodpovedá za škodu spôsobenú na zdraví, živote osôb a za škodu na majetku na strane Objednávateľa, ktorá vznikla v dôsledku porušenia povinností Poskytovateľa vyplývajúce pre neho z tejto Rámcovej dohody alebo všeobecne záväzných právnych predpisov platných v SR.

**Čl. VI**

**Reklamačné podmienky**

1. Poskytovateľ zodpovedá za akékoľvek vady, ktoré má predmet plnenia podľa tejto Rámcovej dohody v čase jeho odovzdania Objednávateľovi a počas záručnej doby.
2. Poskytovateľ poskytuje Objednávateľovi záruku na poskytnuté služby v rozsahu 24 mesiacov. Záruka začína plynúť pre každé čiastkové plnenie osobitne, a to dňom riadneho vykonania služby a zároveň riadne potvrdeného Akceptačného protokolu oprávneným zástupcom Objednávateľa.
3. Objednávateľ sa zaväzuje, že prípadnú reklamáciu zistených nedostatkov poskytnutej služby uplatní písomnou formou u Poskytovateľa.
4. Zároveň sa Zmluvné strany výslovne dohodli, že všetky zistené nedostatky sa prednostne riešia okamžite, a to na náklady Poskytovateľa. V prípade nedostatkov pri poskytovaní služieb, ktoré Poskytovateľ neodstránil okamžite, má Objednávateľ nárok na primeranú zľavu z ceny za poskytnuté služby, pričom za primeranú sa považuje percento alikvótne k nedostatku plnenia, najmenej však 5 až 10 percent.

**Čl.VII**

**Sankcie**

1. V prípade, že Poskytovateľ nedodrží termín a čas poskytnutia služieb podľa tejto Rámcovej dohody, môže si Objednávateľ uplatniť voči Poskytovateľovi zmluvnú pokutu vo výške 0,5 % z ceny uvedenej v článku IV ods. 1 tejto Rámcovej dohody za poskytnuté služby za každý aj začatý deň omeškania. Zaplatením zmluvnej pokuty nie je dotknutý nárok Objednávateľa na náhradu škody, pričom zmluvná pokuta sa nezapočítava na úhradu škody, ktorá by Objednávateľovi vznikla porušením zmluvných povinností Poskytovateľa.
2. V prípade omeškania Objednávateľa s úhradou faktúry môže si Poskytovateľ uplatniť voči Objednávateľovi zmluvnú pokutu vo výške 0,05 % z fakturovanej ceny za poskytnuté služby za každý aj začatý deň omeškania.

**Čl. VIII**

**Doba trvania Rámcovej dohody**

1. Táto Rámcová dohoda sa uzatvára na dobu určitú, a to na obdobie 24 mesiacov odo dňa nadobudnutia účinnosti tejto Rámcovej dohody alebo do vyčerpania limitu podľa článku IV ods. 1 tejto Rámcovej dohody, podľa toho, ktorá skutočnosť nastane skôr.
2. Táto Rámcová dohoda zaniká:
   1. uplynutím času, na ktorý bola uzatvorená,
   2. písomnou dohodou zmluvných strán,
   3. odstúpením od Rámcovej dohody, pričom každá zo Zmluvných strán je oprávnená odstúpiť od tejto Rámcovej dohody pri podstatnom porušení zmluvnej povinnosti druhou Zmluvnou stranou (napr. vyúčtovanie vyššej ceny za poskytnuté služby ako je dohodnutá, nedodržanie záväzku Poskytovateľa poskytnúť služby dohodnutým spôsobom, v dohodnutom množstve, kvalite, mieste, termíne a čase a pod.) alebo keď sa pre druhú Zmluvnú stranu stalo splnenie podstatných zmluvných povinností preukázateľne úplne nemožným. V prípade odstúpenia od Rámcovej dohody sa Zmluvné strany dohodli, že si už poskytnuté plnenia nebudú vracať.
3. Objednávateľ je oprávnený odstúpiť od Rámcovej dohody bez akýchkoľvek sankcií v prípade, ak boli zo strany riadiaceho orgánu identifikované zistenia porušenia zákona o verejnom obstarávaní, ktoré mali alebo mohli mať vplyv na výsledok zadávania zákazky, a to v rámci finančnej kontroly podľa zákona č. 357/2015 Z. z. o finančnej kontrole a audite a zmene a doplnení niektorých zákonov.

**Čl. IX**

**Mlčanlivosť**

1. Zmluvné strany sa výslovne dohodli, že za **dôverné informácie** sa považujú:
   * všetky informácie, ktoré Objednávateľ o svojej činnosti a zámeroch pred podpisom tejto Rámcovej dohody i do budúcnosti poskytne Poskytovateľovi vo forme písomnej alebo ústnej, resp. technickými prostriedkami a výslovne ich označí ako „**dôverné**";
   * všetky informácie a akékoľvek údaje týkajúce sa činnosti Objednávateľa, jeho štruktúry, hospodárskych výsledkoch, finančné, štatistické, daňové a účtovné informácie, informácie o jeho majetku, aktívach a pasívach, pohľadávkach a záväzkoch, informácie o jeho technickom a programovom vybavení, o informačných technológiách a informačnom systémeObjednávateľa, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva, dodávateľských a odberateľských vzťahov Objednávateľa, ako aj osobné údaje, ktoré by mohol Poskytovateľ v mene Objednávateľa spracovávať (alebo má akúkoľvek možnosť prístupu k nim) (ďalej len „**Dôverné informácie**“).
2. Dôvernými informáciami nie sú a/alebo prestávajú byť:
   * informácie, ktoré boli v dobe, kedy boli Poskytovateľovi poskytnuté, verejne známe,
   * informácie, ktoré sa stanú verejne známymi po tom, ako boli Poskytovateľovi poskytnuté, s výnimkou prípadov, kedy sa tieto informácie, stanú verejne známymi v dôsledku porušenia záväzku mlčanlivosti Poskytovateľa podľa tejto Rámcovej dohody,
   * informácie, ktoré boli Poskytovateľovi preukázateľne známe pred ich poskytnutím, za predpokladu, že nemali charakter dôverných informácií,
   * informácie, ktoré je Poskytovateľ povinný oznamovať oprávneným osobám na základe všeobecne záväzných právnych predpisov platných v SR a
   * informácie, ktoré boli preukázateľne vytvorené, vyvinuté či získané samostatne Poskytovateľom, od tretej strany, ktorá ich legitímne získala alebo vyvinula a ktorá nie je viazaná povinnosťou mlčanlivosti ohľadne nich.
3. Poskytovateľ sa zaväzuje, že ak sa v súvislosti so spoluprácou s Objednávateľom, a to v procese prípravy, realizácie a dodania predmetu tejto Rámcovej dohody zamestnanci Poskytovateľa:
   * dostanú do styku s Dôvernými informáciami, bude Poskytovateľ a jeho zamestnanci o týchto informáciách zachovávať mlčanlivosť a chrániť ich. Poskytovateľ sa zároveň zaväzuje, že obmedzí šírenie Dôverných informácií výlučne na tých zamestnancov, ktorí sa musia priamo zúčastniť na vzájomnej spolupráci s Objednávateľom, pričom Poskytovateľ zaviaže týchto zamestnancov k nakladaniu s týmito informáciami ako s Dôvernými informáciami, a to aspoň v rozsahu stanovenom v tomto článku tejto Rámcovej dohody;
   * dostanú do styku s osobnými údajmi fyzických osôb v súlade so zák. č. 18/2018 Z. z. o ochrane osobných údajov (ďalej len „**zákon o ochrane osobných údajov“**) a Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „**GDPR**"), Poskytovateľ bude v plnom rozsahu dodržiavať a aplikovať ustanovenia zákona a GDPR o ochrane osobných údajov, prijme a vykoná všetky opatrenia, aby nedošlo k prípadnému neoprávnenému alebo náhodnému prístupu k týmto osobným údajom, k ich zmene, zničeniu alebo strate, neoprávneným prenosom, a/alebo k inému neoprávnenému spracovaniu, ako aj k ich prípadnému inému zneužitiu. V prípade porušenia týchto povinnosti zo strany zamestnancov Poskytovateľa nesie Poskytovateľ zodpovednosť v plnom rozsahu. Poskytovateľ prehlasuje a potvrdzuje, že bol zo strany Objednávateľa ku dňu podpisu tejto Rámcovej dohody poučený o právach a povinnostiach ustanovených zákonom o ochrane osobných údajov a GDPR a o zodpovednosti za jeho porušenie a zaväzuje sa dodržiavať a rešpektovať povinnosti vyplývajúce mu zo zákona o ochrane osobných údajov, GDPR ako aj z usmernení a pravidiel vykonávaných Objednávateľom za účelom zabezpečenia ochrany osobných údajov fyzických osôb.
4. Poskytovateľ si je vedomý skutočnosti, že je oprávnený poskytnúť Dôverné informácie akejkoľvek tretej osobe (vrátane zamestnancov Poskytovateľa, ktorí sa nemusia priamo zúčastniť na vzájomnej spolupráci s Objednávateľom a pridružených osôb (dcérskych, sesterských či matky) s výnimkou osôb podľa ods. 5 tohto článku tejto Rámcovej dohody **výhradne s predchádzajúcim písomným súhlasom Objednávateľa** a že tento súhlas je vždy viazaný na povinnosť Poskytovateľa zaviazať túto tretiu osobu, aby nakladala s Dôvernými informáciami ako s dôvernými aspoň v rozsahu stanovenom v tomto článku tejto Rámcovej dohody.
5. Poskytovateľ berie na vedomie, že nie je oprávnený **bez predchádzajúceho písomného súhlasu Objednávateľa Dôverné informácie poskytnúť, odovzdať, oznámiť, sprístupniť, zverejniť, publikovať, rozširovať, vyzradiť ani použiť inak než na účely** tejto Rámcovej dohody, **a to ani po ukončení platnosti a účinnosti tejto Rámcovej dohody, s výnimkou prípadu ich poskytnutia, odovzdania, oznámenia** alebo sprístupnenia:
   * svojím odborným poradcom (vrátane právnych, účtovných, daňových a iných poradcov, alebo audítorov), ktorí sú buď viazaní všeobecnou profesionálnou povinnosťou mlčanlivosti stanovenou alebo uloženou zákonom alebo sú povinní zachovávať mlčanlivosť na základe písomnej dohody s Poskytovateľom,
   * svojím subdodávateľom, ak sa subdodávateľ podieľa na plnení Rámcovej dohody, a ak je to potrebné pre účely plnenia povinností podľa Rámcovej dohody, pričom subdodávateľ musí byť viazaný (na základe zmluvného vzťahu medzi ním a Poskytovateľom) minimálne rovnakým rozsahom povinností vo vzťahu k ochrane Dôverných informácií, ako sú viazané Zmluvné strany podľa tohto článku tejto Rámcovej dohody,
   * oprávnenej osobe na základe povinnosti ustanovenej zákonom, rozhodnutím súdu, prokuratúry, alebo na ich základe, alebo rozhodnutím iného oprávneného orgánu verejnej moci v medziach ich právomoci, pričom v tomto prípade Poskytovateľ bezodkladne doručí Objednávateľovi písomné oznámenie o tejto skutočnosti ešte pred sprístupnením týchto Dôverných informácií.
6. Poskytovateľ si je vedomý skutočnosti, že ak poruší povinnosti ochrany Dôverných informácií podľa tohto článku tejto Rámcovej dohody, môže si Objednávateľ uplatniť voči Poskytovateľovi zmluvnú pokutu vo výške 50.000,- Eur (slovom päťdesiat tisíc eur) za každé jedno porušenie. Zaplatením zmluvnej pokuty nie je dotknutý nárok Objednávateľa na náhradu škody, pričom zmluvná pokuta sa nezapočítava na úhradu škody, ktorá by Objednávateľovi vznikla porušením zmluvných povinností Poskytovateľa.

**Čl. X**

**Práva duševného vlastníctva**

1. Zmluvné strany sa výslovne dohodli, že pokiaľ Poskytovateľ vytvorí v rámci plnenia tejto Rámcovej dohody pre Objednávateľa autorské dielo chránené autorským právom alebo jeho časť, akceptáciou služieb udeľuje Poskytovateľ Objednávateľovi súhlas používať takéto autorské dielo ako licenciu nevýhradnú, časovo neobmedzenú (po dobu trvania majetkových autorských práv), územne neobmedzenú, v neobmedzenom rozsahu (najmä na neobmedzený počet zariadení a užívateľov) a na všetky spôsoby použitia najmä v súlade s § 19 ods. 4 zákona č. 185/2015 Z. z. Autorského zákona v znení neskorších predpisov na účel, pre ktorý bolo toto autorské dielo vytvorené. Objednávateľ je bez potreby akéhokoľvek ďalšieho povolenia Poskytovateľa oprávnený udeliť inej osobe sublicenciu na použitie autorského diela v súlade s účelom na aký bude vytvorené.
2. Práva získané v rámci plnenia tejto Rámcovej dohody prechádzajú aj na prípadného právneho nástupcu Objednávateľa. Prípadná zmena v osobe Poskytovateľa (napr. právne nástupníctvo) nebude mať vplyv na oprávnenia udelené v rámci tejto Rámcovej dohody Poskytovateľom Objednávateľovi.

**Čl. XI**

**Audit**

Ustanovenia tohto článku sa uplatnia len v prípade a v rozsahu v akom finančné prostriedky Objednávateľa určené na zaplatenie ceny služieb sú finančnými prostriedkami z Európskych štrukturárnych a investičných fondov.

1. Poskytovateľ berie na vedomie, že finančné prostriedky Objednávateľa určené na zaplatenie celkovej ceny služieb podľa čl. IV tejto Rámcovej dohody môžu byť finančné prostriedky z Európskeho fondu regionálneho rozvoja (Operačný program Integrovaná infraštruktúra v rámci operačnej osi 7 Informačná spoločnosť pre programové obdobie 2014 – 2020) a zároveň sú finančné prostriedky zo štátneho rozpočtu Slovenskej republiky. Poskytovateľ berie na vedomie, že podpisom tejto Rámcovej dohody sa stáva súčasťou Systému riadenia európskych štrukturálnych a investičných fondov a Systému finančného riadenia. Poskytovateľ zároveň berie na vedomie, že na použitie prostriedkov, kontrolu použitia týchto prostriedkov a vymáhanie ich neoprávneného použitia alebo zadržania sa vzťahuje režim upravený v osobitných predpisoch, napr. zákon č. 357/2015 Z. z., zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov, zákon č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov a v zmysle ďalších príslušných právnych predpisov Slovenskej republiky a právnych aktov Európskej únie.
2. Zmluvné strany sa dohodli a súhlasia, že všetky zmeny v Systéme riadenia európskych štrukturálnych a investičných fondov, Systéme finančného riadenia EŠIF, Systéme riadenia EŠIF alebo v právnych dokumentoch vydaných oprávnenými osobami, z ktorých pre Poskytovateľa vyplývajú práva a povinnosti v súvislosti s plnením podľa tejto Rámcovej dohody a Zmluvy o poskytnutí NFP, ak boli tieto dokumenty zverejnené, sú pre Poskytovateľa záväzné dňom ich zverejnenia.
3. Okrem povinností uvedených v tejto Rámcovej dohode je Poskytovateľ povinný strpieť výkon kontroly/auditu/overovania oprávnenými osobami v súvislosti s vykonanými službami a poskytnúť im všetku potrebnú súčinnosť, a to kedykoľvek počas platnosti a účinnosti tejto Rámcovej dohody, ako aj v termínoch stanovených pre Objednávateľa v zmluvných vzťahoch s príslušnými orgánmi zapojenými do implementácie fondov Európskej únie, v rámci ktorých si Objednávateľ nárokuje financovanie výdavkov uhradených Poskytovateľovi, ktoré vznikli s plnením podľa tejto Rámcovej dohody.
4. Poskytovateľ sa zaväzuje umožniť výkon finančnej kontroly/auditu/overovania príslušnými oprávnenými osobami uvedenými v nasledujúcom bode a vytvoriť podmienky pre jej výkon v zmysle príslušných platných a účinných právnych predpisov Slovenskej republiky a právnych aktov Európskej únie a ako kontrolovaný subjekt pri výkone kontroly riadne plniť povinnosti, ktoré mu vyplývajú z uvedených predpisov a to počas platnosti a účinnosti tejto Rámcovej dohody, počas platnosti a účinnosti Zmluvy o poskytnutí NFP a najneskôr do 31.12.2029. Uvedená doba sa predĺži v prípade, ak nastanú skutočnosti uvedené v článku 90 Nariadenia Rady (ES) č. 1083/2006 (alebo o obdobné ustanovenie v nariadení Európskeho parlamentu a Rady, ktorým sa zruší nariadenie 1083/2006 pre programové obdobie 2014 – 2020) alebo článku 32 Vykonávacieho Nariadenia Komisie (EÚ) č. 908/2014 o čas trvania týchto skutočností. Poskytovateľ sa zaväzuje podrobiť sa aj výkonu kontroly poverenými zamestnancami Objednávateľa. Poverení zamestnanci Objednávateľa vykonávajúci kontrolu majú počas celého programového obdobia Operačného programu Integrovaná infraštruktúra prístup ku všetkým obchodným dokumentom Poskytovateľa, ktoré súvisia s výdavkami a plnením povinností podľa tejto Rámcovej dohody.
5. Oprávnenými osobami pre účely tohto článku Rámcovej dohody sú najmä:
   * 1. zástupcovia Objednávateľa a nimi poverené osoby,
     2. zástupcovia príslušného riadiaceho orgánu a sprostredkovateľského orgánu, prípadne iných relevantných orgánov a nimi poverené osoby,
     3. Najvyšší kontrolný úrad SR, Úrad pre verejné obstarávanie, Úrad vládneho auditu, OLAF, Certifikačný orgán a nimi poverené osoby,
     4. orgán auditu, jeho spolupracujúce orgány a nimi poverené osoby,
     5. splnomocnení zástupcovia Európskej Komisie a Európskeho dvora audítorov,
     6. orgán zabezpečujúci ochranu finančných záujmov EÚ,
     7. osoby prizvané alebo poverené orgánmi uvedenými v písm. a) až f) v súlade s príslušnými právnymi predpismi Slovenskej republiky a Európskej únie,
     8. vecne príslušná autorita v zmysle zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisovov.
6. Poskytovateľ berie na vedomie, že riadiaci alebo sprostredkovateľský orgán je pri vykonávaní administratívnej finančnej kontroly v nevyhnutnom rozsahu oprávnený od Objednávateľa alebo od osoby, ktorá je vo vzťahu k finančnej operácii alebo jej časti Poskytovateľom výkonov, prác alebo služieb alebo akejkoľvek inej osoby, ktorá má informácie, doklady alebo iné podklady, ktoré sú potrebné pre výkon finančnej kontroly, ak ich poskytnutiu nebráni osobitný predpis (ďalej ako „Tretia osoba“):
   * 1. vyžadovať a odoberať, v určenej lehote originály alebo úradne osvedčené kópie dokladov, písomností, záznamy dát na pamäťových médiách prostriedkov výpočtovej techniky, ich výpisov, výstupov, vyjadrenia, informácie, dokumenty a iné podklady súvisiace s administratívnou finančnou kontrolou alebo finančnou kontrolou na mieste;
     2. vyžadovať od Tretej osoby súčinnosť v rozsahu oprávnení podľa zákona č. 357/2015 Z. z.;
     3. osoby poverené na výkon kontroly sú oprávnené v nevyhnutnom rozsahu za podmienok ustanovených v osobitných predpisoch okrem oprávnení uvedených v predchádzajúcich písmenách vstupovať do objektu, zariadenia, prevádzky, dopravného prostriedku, na pozemok Tretej osoby, alebo vstupovať do obydlia, ak sa používa aj na podnikanie alebo na vykonávanie inej hospodárskej činnosti;
     4. oboznámiť sa pri začatí finančnej kontroly na mieste s bezpečnostnými predpismi, ktoré sa vzťahujú na priestory, v ktorých sa vykonáva finančná kontrola na mieste.
7. Sprostredkovateľský orgán je pri vykonávaní administratívnej finančnej kontroly podľa zákona č. 357/2015 Z. z. povinný potvrdiť Tretej osobe odobratie poskytnutých originálov alebo úradne osvedčených kópií dokladov, písomností, záznamov dát na pamäťových médiách prostriedkov výpočtovej techniky, ich výpisov, výstupov, vyjadrení, informácií, dokumentov a iných podkladov súvisiacich s administratívnou finančnou kontrolou alebo finančnou kontrolou na mieste a zabezpečiť ich riadnu ochranu pred stratou, zničením, poškodením a zneužitím (uvedené potvrdenie sa vydáva, ak Sprostredkovateľský orgán žiada o poskytnutie podkladov nad rámec definovaný Zmluvou o poskytnutí NFP); tieto veci sprostredkovateľský orgán vráti bezodkladne tomu, od koho sa vyžiadali, ak nie sú potrebné na konanie podľa zákona č. 301/2005 Z. z. Trestný poriadok v znení neskorších predpisov, alebo na iné konanie podľa osobitných predpisov. Poskytovateľ je povinný zabezpečiť prítomnosť oprávnených osôb zo strany Poskytovateľa počas vykonávania kontroly u Poskytovateľa.
8. Okrem povinností uvedených v tejto Rámcovej dohode je Poskytovateľ povinný poskytnúť Objednávateľovi primeranú súčinnosť na plnenie predmetu tejto Rámcovej dohody a to najmä pri:
   * 1. plnení záväzkov vyplývajúcich zo Zmluvy o poskytnutí NFP a podmienok pre Operačný program Integrovaná infraštruktúra v rámci prioritnej osi 7 Informačná spoločnosť v rámci programového obdobia 2014 - 2020;
     2. zabezpečení procesu ukončenia EŠIF v rámci programového obdobia 2014 - 2020.
9. Vykonaním kontroly oprávnenej osoby nie je dotknuté právo riadiaceho orgánu alebo inej oprávnenej osobyna vykonanie novej kontroly/vládneho auditu, a to počas celej doby účinnosti Zmluvy o poskytnutí NFP.
10. Účastníci tejto Rámcovej dohody sa zaväzujú, že počas vykonávania služieb podľa tejto Rámcovej dohody budú navzájom spolupracovať a vyvinú maximálne úsilie a súčinnosť, aby bol jej predmet zrealizovaný v súlade s touto Rámcovou dohodou. Poskytovateľ je povinný zabezpečiť prijatie nápravných opatrení a definovanie termínov na odstránenie zistených nedostatkov.

**Čl. XII**

**Komunikácia a doručovanie**

1. Zmluvné strany si navzájom oznamujú svoje adresy na doručovanie a oprávnené osoby pre riadne plnenie si povinností v zmysle tejto Rámcovej dohody :

**na strane Poskytovateľa:**

**adresa na doručovanie:** xxx

**oprávnené osoby:** xxxx, osoba@xx.sk

**na strane Objednávateľa: adresa na doručovanie:**

**yyyy**

**oprávnené osoby: yyyy yyy@yyy.sk**

1. Zmluvné strany sa dohodli, že všetky oznamy, správy, výzvy, požiadavky a ostatné písomnosti doručované v súvislosti s touto Rámcovou dohodou druhej Zmluvnej strane sa považujú za doručené druhej Zmluvnej strane, ak táto Rámcová dohoda neurčuje inak,
   1. v prípade doručovania prostredníctvom elektronickej pošty (e-mail) dňom jej odoslania, pričom je potrebné preukázať doručenie elektronickej pošty (e-mailu) potvrdením o odoslaní e-mailu alebo
   2. v prípade doručovania prostredníctvom pošty, kuriérom alebo v prípade osobného doručovania, doručením písomnosti druhej Zmluvnej strane s tým, že v prípade doručovania prostredníctvom pošty musí byť písomnosť zaslaná doporučene (v obálke s doručenkou) na adresu určenú v bode 1 tohto článku. Za deň doručenia písomnosti sa považuje aj deň, v ktorý príslušná Zmluvná strana, ktorá je adresátom, odoprie doručovanú písomnosť prevziať, alebo tretí deň odo dňa uloženia zásielky doručovanej poštou na pošte, alebo v ktorý je na zásielke, doručovanej poštou príslušnej Zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu.
2. V prípade zmeny názvu, sídla, korešpondenčnej adresy, e-mailových adries, štatutárnych orgánov oprávnených zástupcov, bankového spojenia a čísla účtu, prevod podniku alebo jeho časti, resp. každú zmenu, ktorá by mohla mať vplyv na plnenie záväzkov podľa tejto Rámcovej dohody, Zmluvná strana, ktorej sa niektorá z týchto zmien týka, písomne oznámi druhej Zmluvnej strane túto skutočnosť, a to bez zbytočného odkladu, avšak najneskôr v lehote do troch pracovných dní. Zmluvné strany sa dohodli, že v prípadoch podľa predchádzajúcej vety nie je potrebné k Rámcovej dohode vyhotovovať dodatok. Zmluvné strany sa zaväzujú nahradiť druhej Zmluvnej strane celú škodu, ktorá jej porušením povinnosti podľa prvej vety tohto odseku vznikne.

**Čl. XIII**

**Subdodávatelia**

1. Na poskytovanie plnení, ktoré tvoria súčasť predmetu Rámcovej dohody, má Poskytovateľ, za podmienok dohodnutých v tejto Rámcovej dohode, právo uzatvárať subdodávateľské zmluvy. Tým nie je dotknutá zodpovednosť Poskytovateľ za plnenie Rámcovej dohody v súlade s § 41 ods. 8 ZVO a Poskytovateľ je povinný odovzdávať Objednávateľovi plnenia sám, na svoju zodpovednosť, v dohodnutom čase a v dohodnutej kvalite.
2. Zoznam subdodávateľov s ich identifikačnými údajmi v rozsahu: (i) meno a priezvisko alebo obchodné meno, resp. názov, (ii) adresa pobytu alebo sídlo, (iii) IČO alebo dátum narodenia, ak nebolo pridelené IČO, (iv) podiel plnenia z Rámcovej dohody v percentuálnom vyjadrení, ako aj údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, tvorí neoddeliteľnú súčasť tejto Rámcovej dohody ako Príloha č. 3.
3. Poskytovateľ je povinný písomne oznámiť Oprávnenej osobe Objednávateľa akúkoľvek zmenu údajov o subdodávateľovi bezodkladne po tom, ako sa o takej zmene dozvedel.
4. Poskytovateľ je oprávnený zmeniť alebo doplniť subdodávateľa počas trvania Rámcovej dohody. Poskytovateľ je povinný predložiť písomné oznámenie o zmene alebo doplnení subdodávateľa, ktoré bude obsahovať údaje o navrhovanom subdodávateľovi v rozsahu podľa bodu 2 tohto článku Rámcovej dohody. Akúkoľvek zmenu subdodávateľa, ktorá predstavuje zmenu Prílohy č. 3musí Poskytovateľ oznámiť 15 kalendárnych dní pred dňom zmeny alebo doplnení subdodávateľa. Zmena alebo doplnenie subdodávateľa podlieha súhlasu zo strany Objednávateľa.
5. Porušenie povinnosti vyplývajúce z bodov 1, 2 a 3 tohto článku tejto Rámcovej dohody sa považuje za podstatné porušenie Rámcovej dohody.
6. Na subdodávateľov sa vzťahuje povinosť strpieť výkon kontroly/auditu súvisiaceho s plnením podľa tejto Rámcovej dohody kedykoľvek počas platnosti a účinnosti Zmluvy o poskytnutí nenávratného finančného príspevku č. .............. uzatvorenej dňa ............ Objednávateľom ako prijímateľom nenávratného finančného príspevku a ktorej znenie je dostupné na ............. (ďalej aj len „Zmluva o poskytnutí NFP“), a to zo strany oprávnených osôb na výkon tejto kontroly/auditu v zmysle príslušných právnych predpisov Slovenskej republiky a Európskej únie, najmä zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov a vyššie uvedenej Zmluvy o poskytnutí NFP a jej príloh vrátane Všeobecných zmluvných podmienok a poskytnúť im riadne a včas všetku potrebnú súčinnosť.

**Čl. XIV**

**Záverečné ustanovenia**

1. Táto Rámcová dohoda patrí medzi povinne zverejňované zmluvy (vrátane jej dodatkov) podľa § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a podľa § 47a ods. 1 zákona č. 40/1964 Zb. Občianskeho zákonníka v znení neskorších predpisov.
2. Táto Rámcová dohoda nadobúda platnosť a je pre Zmluvné strany záväzná dňom podpisu oprávnenými zástupcami oboch Zmluvných strán; ak oprávnení zástupcovia oboch Zmluvných strán nepodpíšu túto Rámcovú dohoduv ten istý deň, tak rozhodujúci je deň neskoršieho podpisu. Táto Rámcová dohoda nadobúda účinnosť dňom nasledujúcim po dni jej zverejnenia v Centrálnom registri zmlúv vedenom na Úrade vlády SR.
3. Ak by niektoré ustanovenie tejto Rámcovej dohody bolo alebo sa stalo neplatným, nebudú tým dotknuté ostatné ustanovenia tejto Rámcovej dohody. Zmluvné strany sú povinné bezodkladne neplatné ustanovenie nahradiť novým, zodpovedajúcim hospodárskemu účelu tejto Rámcovej dohody, ktorý Zmluvné strany sledovali v čase jej podpisu.
4. Pokiaľ v Rámcovej dohode nie je dohodnuté inak, riadia sa práva a povinnosti, právne pomery z nej vyplývajúce, vznikajúce a súvisiace, len slovenským právnym poriadkom, a to najmä Obchodným zákonníkom a súvisiacimi všeobecne záväznými právnymi predpismi platnými v SR.
5. Akékoľvek nároky alebo spory vyplývajúce z tejto Rámcovej dohody alebo v súvislosti s ňou sa Zmluvné strany pokúsia vyriešiť vzájomnou dohodou. Ak nedôjde o vzniknutom spore k dohode Zmluvných strán, ktorákoľvek zo Zmluvných strán je oprávnená obrátiť sa s návrhom na príslušný súd v Slovenskej republike.
6. Akékoľvek zmeny alebo doplnky obsahu tejto Rámcovej dohody musia byť urobené formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch Zmluvných strán. Po obojstrannom potvrdení sa stanú neoddeliteľnou súčasťou tejto Rámcovej dohody.
7. Neoddeliteľnou súčasťou tejto Rámcovej dohody sú nasledovné prílohy:

Príloha č. 1: Východiská a požiadavky verejného obstarávania,

Príloha č. 2: Prezentácia: „Mobilná aplikácia: Slovensko v mobile“,

Príloha č. 3: Zoznam subdodávateľov.

1. Táto Rámcová dohoda je vyhotovená v štyroch vyhotoveniach s platnosťou originálu, z ktorých každá Zmluvná strana obdrží po dve vyhotovenia.
2. Zmluvné strany vyhlasujú, že sú spôsobilé na právne úkony, ich vôľa je slobodná a vážna, prejav vôle je dostatočne zrozumiteľný a určitý, zmluvná voľnosť nie je obmedzená

a právny úkon je urobený v predpísanej forme. Zmluvné strany si zmluvu prečítali a bez výhrad súhlasia s jej ustanoveniami.

V Bratislave ……………………….

**Poskytovateľ**:....................................................................................................................

**xxxx**

V Bratislave ……………………….

**Objednávateľ:** .............................................................................................................

Ministerstvo investícií, regionálneho rozvoja a informatizácie Slovenskej republiky

**Príloha č. 1 k Rámcovej dohode č. ...**

**Východiská a požiadavky verejného obstarávania**

*(obsah tejto Prílohy č. 1 k Rámcovej dohode je totožný s Prílohou č. 1 k Výzve na predkladanie ponúk zo dňa 29.11.2021)*

1. **Základný opis:**

Ministerstvo investícií, regionálneho rozvoja a informatizácie plánuje predstaviť projekt s názvom Slovensko v mobile, ktorého výstupom bude mobilná aplikácia pre systémy Android a iOS.

Cieľom aplikácie je sprístupniť občanom elektronické služby štátu v mobile.

Aplikácia bude súčasťou „ekosystému“, v ktorom bude zahrnutý portál Slovensko.sk (Ústredný portál verejnej správy), portály a služby jednotlivých orgánov verejnej moci (OVM) a v ideálnom prípade aj externé subjekty z komerčnej sféry, napríklad banky atď.

Aplikácia vytvorí komunikačný kanál medzi týmito subjektmi, s ambíciou proaktívnej komunikácie štátu a partnerov voči občanovi.

Aplikácia stojí na platforme, ktorá bude pozostávať z viacerých funkčných modulov. Moduly budú vznikať v troch fázach postupne. Prvá fáza modulov je v tomto okamihu daná. Moduly v prvej fáze zahŕňajú:

* **mobilné ID (mID)**- mobilný autentifikátor fyzickej osoby(pre-rekvizita pre ostatné moduly)
* **notifikácie (ePUSH)** - podporia interakciu štátu s občanom formou push notifikácií

V ďalších fázach sú plánované tieto moduly:

* **Mobilná schránka** - elektronická komunikačná schránka
* **Podpis klikom**
* **Kontextové služby** – poskytnutie služieb na základe dát používateľa
* **Mobilné platby** - modul mobilných platieb, napr. úhrada správnych/súdnych poplatkov
* **Smart návody** – občan má k dispozícii jednoduchý a prehľadný návod ako vybaviť službu.

Tieto moduly majú byť komunikované postupne, avšak momentálne ešte nie je určené, v akom poradí. Ich poradie bude určené aj na základe prvotnej fázy propagácie aplikácie a na základe potrieb občanov, ako aj ich technickej pripravenosti. Viac v bode 2: *Časovanie/rozloženie SVM v čase.*

Moduly umožňujú realizáciu use-casov (UC), resp. vybavenie vybraných životných situácií.

Príkladom UC je tzv. „Dashboard“ podnikateľa, ktorý poskytne užívateľovi prehlaď o stave firmy, o povinnostiach voči jednotlivým inštitúciám. A v prípade vzniku nedoplatku, môže inštitúcia hneď proaktívne notifikovať občanaePUSHkou. V budúcnosti, po implementácii modulu platby aj s možnosťou úhrady nedoplatku.

Viac informácii a príkladov v priloženej prezentácii (prezentácia a jej obsah nie je určená na sprístupnenie tretím stranám). Príklady uvedené v prezentácii (Dashboard, Poštová doručenka a ePN) obsahujú v pravom dolnom rohu aj ukážku prototypov. Nejde však o ukážku finálneho stavu.

Pre užívateľa sú z nášho pohľadu podstatné UC, čiže to, čo bude vedieť vybaviť prostredníctvom aplikácie. Modul sám o sebe je technická funkcionalita, ktorá je využitá v UC. Samozrejme môžu existovať prípady, kedy na celý UC bude stačiť jeden modul, ale väčšinou bude UC potrebovať viacero modulov. UC teda riešia určitý problém, alebo úkon občana využitím vyššie spomínaných modulov.

1. **Časovanie/rozloženie SVM v čase:**

Projekt, aplikácia a jej spomínané funkčné moduly, budú dodávané postupne, podľa aktuálneho plánu v troch inkrementoch (t. j. fázach), až do roku 2023. Prvý inkrement má už zafixované moduly mID a ePush. Poradie implementácie ďalších modulov, čiže to, čo bude postupne rozširovať možnosti aplikácie a aké UC bude vedieť riešiť, sa ešte môže meniť. Čiže dnes nevieme s istotu povedať, či v druhom inkremente pribudne napr. platba a podpis klikom až v treťom, alebo opačne. Poradie vývoja a spúšťania ďalších modulov bude podliehať prioritizácii, ktorá bude vychádzať z UC, ktoré budeme chcieť spúšťať. Výber UC vychádza primárne z potrieb občanov, požiadaviek iných OVM, ale v ďalších krokoch musíme samozrejme zohľadňovať aj technickú náročnosť na vývoj, pripadne legislatívne požiadavky a v prípadoch, kde je potrebná integrácia aj partnerov a ich pripravenosť.

Uvedomujeme si, že to vnáša do návrhu komunikácie istú mieru neistoty. Ale absolútne a presné zadefinovanie funkcii, UC a dátumov ich spustenia v súčasnosti nie je možné. Predstavujeme si teda návrh komunikácie rozdelený na fázy, vrátane návrhu, ako sa s danou neistotou vysporiadať.

Plánované dátumy spúšťania inkrementov sú:

Prvý inkrement 28.2.2022, druhý inkrement 31.12.2022, tretí inkrement 30.6.2023.

1. **Cieľová skupina:**

Vo finále je aplikácia určená všetkým, ktorí potrebujú so štátom, OVM a integrovanými partnermi riešiť agendu, ktorá bude sprístupnená v aplikácii. Môžu to byť rodičia, ktorí využijú mID na prihlásenie do Edupage, môžu to byť podnikatelia, ktorým Sociálna poisťovňa pošle notifikáciu o nedoplatku a nedoplatok budú môcť aj uhradiť. Koho, ako a v akom čase budeme oslovovať sa odvíja od toho v akom poradí budú implementované jednotlivé moduly a aké UC teda umožnia.

Na úvodnú cieľovú skupinu vplýva aj onboarding do aplikácie, ktorý v prvej fáze bude prebiehať selfcarovo na Slovensko.sk a bude pri overovaní identity vyžadovať občiansky preukaz s čipom a čítačkou. Tento spôsob bude teda možný len pre existujúcich užívateľov Slovensko.sk. Plánujeme aj asistovaný onboarding, napr. na integrovaných obslužných miestach Pošty, prípadne u iných partnerov, kde by identitu overoval zodpovedný pracovník. Odpadla by tak nutnosť čítačky a eID. Ale realizáciu tejto formy k februáru 2021 zatiaľ nemáme potvrdenú.

Plánovaná je aj integrácia s novým občianskym preukazom s NFC, uvažujeme o biometrii a ďalších technológiách.

Preto z nášho pohľadu je v prvej fáze zrejme ideálnou cieľovou skupinou aktívna báza používateľov eID a Slovensko.sk. - podnikatelia, účtovníci, právnici. Sekundárne IT komunita. Podľa našich odhadov cca 140000 užívateľov. Očakávame návrhy ďalších cieľových skupín, kde by to dávalo zmysel.

1. **V rámci návrhu očakávame:**
2. Stratégiu – čo komunikovať, aký message a podľa toho identifikovať vhodnú cieľovú skupinu a tomu zodpovedajúce kanály.
3. Kreatívny koncept ku fáze 1 a náčrt, ako bude tento koncept ďalej nadväzovať / fungovať pri fáze 2 a fáze 3.
4. Časový plán, kedy by sa spúšťali jednotlivé elementy navrhnutej komunikácie aj s high level nacenením.
5. Návrh médií na umiestnenie kampane a nákupu mediálneho priestoru so zreteľom na prvú fázu a náčrt na umiestnenie kampane v nasledujúcich dvoch fázach
6. Vo fáze 2 a 3 očakávame rovnako detailný návrh/stratégiu kampane, ako pre fázu 1.

**Príloha č. 2 k Rámcovej dohode č. ...**

**Prezentácia: „Mobilná aplikácia: Slovensko v mobile“**

*(obsah tejto Prílohy č. 2 k Rámcovej dohode je totožný s Prílohou č. 2 k Výzve na predkladanie ponúk zo dňa 29.11.2021)*

**Príloha č. 3 k Rámcovej dohode č. ...**

**Zoznam subododávateľov**

Na realizácii predmetu Rámcovej dohody sa budú podieľať subdodávatelia:

|  |  |  |  |  |  |
| --- | --- | --- | --- | --- | --- |
| **P. č.** | **Obchodné meno a sídlo subdodávateľa** | **Meno a priezvisko, adresa pobytu a dátum narodenia osoby oprávnenej konať za subdodávateľa** | **IČO** | **%-ny podiel na zákazke** | **Predmet subdodávok** |
| 1 |  |  |  |  |  |
| 2 |  |  |  |  |  |
| 3 |  |  |  |  |  |